Ջաբարի Պարկեր

Ջաբարի Ալի Պարկեր (անգլ.` Jabari Ali Parker, ծնվ.` մարտի 15, 1995 թ.), ամերիկացի պրոֆեսիոնալ բասկետբոլիստ, հարձակվող։ Հանդես է եկել Բասկետբոլի ազգային ասոցիացիայում (NBA)։

Ծնվել է Չիկագոյում (Իլինոյս նահանգ)։ Հանդես է եկել Չիկագոյի Սիմեոնի ակադեմիայի բասկետբոլային թիմում, որի կազմում չորս անգամ անընդմեջ դարձել է նահանգային չեմպիոն։ Մեկ ուսումնական տարի (2013–2014) հանդես է եկել Դյուկի համալսարանի «Բլյու Դևիլս» ակումբում։ Համալսարանում անցկացրած ժամանակահատվածում ընդգրկվել է մի շարք խորհրդանշական հավաքականների կազմում։

Ընտրվել է NBA-ի 2014 թվականի դրաֆթի առաջին ռաունդի 2-րդ ընտրությամբ՝ «Միլուոքի Բաքսի» կողմից։

Մասնակցել է նաև ՖԻԲԱ-ի մինչև 16 և մինչև 17 տարեկանների աշխարհի առաջնություններին՝ ներկայացնելով Միացյալ Նահանգների երիտասարդական հավաքականը և նվաճելով ոսկե մեդալներ։

Պարկերի հայրը՝ Սոնի Պարկերը, ժամանակին հանդես է եկել NBA-ում` ողջ մասնագիտական կարիերան (1976–1982) անցկացնելով «Գոլդեն սթեյթ Ուորիորս» ակումբում։

Հիսուս Քրիստոսի վերջին օրերի սրբերի եկեղեցու գործող անդամ է։

Ծանոթագրություններ

Արտաքին հղումներ 
 Պաշտոնական կայք 
 Էջը ԱՄՆ բասկետբոլի ֆեդերացիայի կայքում 

1995 ծնունդներ
Մարտի 15 ծնունդներ
Ամերիկացի բասկետբոլիստներ
Չիկագո քաղաքում ծնվածներ
Միլուոքի Բաքսի բասկետբոլիստներ